L-Erbgħa 5 ta' Diċembru 2018: Greg Burke, il-kelliem għas-Santa Sede għal li fuq talba ta' bosta Konferenzi Episkopali, il-Qdusija Tiegħu ressaq dan il-Jum Dinji għall-aħħar Ħadd ta' Settembru. Għalhekk il-Jum Dinji għall-Migranti u r-Refuġjati li jmiss li se jkun il-105 Jum Dinji se jiġi ċċelebrat il-Ħadd 29 ta' Settembru 2019. It-test tal-Messaġġ tal-Papa se jinħareġ ftit xhur qabel il-Jum Dinji. Greg Burke mal-Papa Franġisku Il-Jum Dinji tal-Migranti u r-Refuġjati imur lura fl-1914, ftit xhur wara li faqqgħet l-Ewwel Gwerra Dinjija. Milqut mill-karba ta' miljuni ta' Taljani li kienu emigraw sa mill-bidu tas-Seklu Għoxrin, il-Papa Piju Għaxra sejjaħ lill-Insara kollha biex jitolbu għall-migranti. Ftit xhur wara, is-suċċessur tiegħu l-Papa Benedittu Ħmistax waqqaf il-Jum tal-Migranti biex jappoġġja l-ħidma pastorali għall-emigranti Taljani kemm spiritwalment u kemm ekonomikament. Fl-1952, il-Jum tal-Migranti ħa tifsira aktar wiesgħa u internazzjonali u l-Knejjes partikolari ġew mistiedna jagħżlu data biex jiċċelebraw il-jum matul is-sena liturġika. Il-Qaddis Ġwanni Pawlu II kien l-ewwel Papa li sa mill-1985 ħareġ messaġġ kull sena biex jiġbed l-attenzjoni lejn ir-realtajiet speċifiċi u d-diffikultajiet tan-nies li jkollhom jemigraw u kien isejjaħ lill-Knisja biex tieħu azzjoni. Fl-2004, il-Kunsill Pontifiċju għall-Kura Pastorali tal-Migranti u l-Popli Itineranti estenda l-jum għar-refuġjati u beda jissejjaħ dan il-Jum bħala l-Jum Dinji tal-Migranti u r-Refuġjati. Fuq talba tal-Papa San Ġwanni Pawlu II, sa mill-2005, il-Jum Dinji tal-Migranti u r-Refuġjati beda jiġi ċċelebrat mill-Knisja Universali wara t-tieni Ħadd wara l-Epifanija. F'Jannar li għadda l-Papa Franġisku ħabbar it-tibdil fil-jum taċ-ċelebrazzjoni u li se jibda jiġi ċċelebra fl-aħħar Ħadd ta' Settembru. Rapport mill-Kamra tal-Ahbarijiet ta' Radju Marija
Il-Papa ressaq il-Jum Dinji għall-Migranti u r-Refuġjati tal-Knisja Kattolika minn Jannar għal Settembru.